《出郭十里望白云》
明代·黎民表

伊余霞外心，夙协沧洲想。芳春戒簪朋，青溪肃徂两。

瀰瀰清露漙，英英白云上。旭日熹阳厓，暄风散林莽。

栈道既萦纡，窥川亦沆瀁。干吕气多奇，建木影殊状。

陟云脰已捐，览胜心逾壮。玄圃非冥设，丹丘岂外象。

愿矫凌风翰，永恣山泉赏。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。